ZAPISNIK
17. sjednice Vijeća Mjesnog odbora Trnovčica,
održane 26. listopada 2026.
u objektu mjesne  samouprave Trnovčica, Trnovčica 2a
s početkom u 19,00 sati

NAZOČNI ČLANOVI VIJEĆA: Nikola Bošnjak, Josip Badrov, Matej Crnković, Mario Šiško, Marija Vuković, Kruno Popinjač i Vesna Šiško
OSTALI NAZOČNI:
Ivica Šendulović, član uprave NK Trnovčica
Tomislav Malenica, tajnik DŠR Trnovčica
Petar Marija Radelj, predstavnik stanara koji žive u neposrednoj blizini igrališta

Sjednicu vodi: Matej Crnković, predsjednik
Zapisnik vodi: Matej Crnković 

Predsjednik konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 17. sjednicu Vijeća Mjesnog odbora.
Predsjednik daje na verifikaciju zapisnik 16. sjednice.
[bookmark: _Hlk183365156]	Vijeće jednoglasno prihvaća tekst zapisnika 16. sjednice Vijeća, održane dana 21. rujna 2026.g.
Na prijedlog predsjednika Vijeća, Vijeće jednoglasno prihvaća i utvrđuje 

DNEVNI    RED:

1. [bookmark: _Hlk193108995]Zaključak o prijedlogu za rješavanje problematike vezano uz nogometno igralište (k.č.br.2801 k.o.Dubrava) i postavljanju tribina na isto – donošenje zaključka;
1. Zaključak o prijedlogu kandidata za suce porotnike za mladež Županijskog suda u Zagrebu – donošenje zaključka;
1. Pitanja, prijedlozi i obavijesti.

Ad 1. 	Zaključak o prijedlogu za rješavanje problematike vezano uz nogometno igralište (k.č.br.2801 k.o.Dubrava) i postavljanju tribina na isto – donošenje zaključka;

U raspravi sudjeluju svi članovi Vijeća te  predstavnici klubova i stanara.
Vijeće sa 4 glasa „PROTIV“ Vesna Šiško, Kruno Popinjač, Mario Šiško i Marija Vuković) i 3 glasa „ZA“ (Josip Badrov, Nikola Bošnjak i Matej Crnković) donosi   

ZAKLJUČAK

1. Vijeće ne podržava prijedlog za postavljanje montažne tribine uz igralište koje se nalazi u ulici Trnovčica, na k.č.br.2801 k.o. Dubrava.
2. Gore navedeno Vijeće ne podržava zbog neposredne blizine kuća i skučenosti prostora uz samo igralište.
3. Predlaže se Gradskom uredu za mjesnu samoupravu, promet, komunalne poslove, civilnu zaštitu i sigurnost, Gradskom uredu za upravljanje imovinom i stanovanje, Gradskom uredu za obrazovanje, sport i mlade, Ustanovi za upravljanje sportskim objektima hitna dostava službenog rješenja u kojem je decidirano navedeno tko je nadležan za raspolaganje navedenim igralištem, kome je isto dano na upravljanje te dostavu rješenja kojim se odobrava postavljanje pokretne naprave – tribine. 

Ad 2.  	Zaključak o prijedlogu kandidata za suce porotnike za mladež Županijskog suda u Zagrebu – donošenje zaključka;
U raspravi sudjeluju svi prisutni članovi Vijeća

                                                              ZAKLJUČAK

Vijeće nema prijedlog osobe za suca porotnika za mladež Županijskog suda u Zagrebu.


Ad. 3. Pitanja, prijedlozi i obavijesti
Po navedenoj točci nije bilo rasprave.

Završeno u 20:30 sati.
KLASA: 024-08/26-003/2205
URBROJ: 251-13-11-6/017-26-2
U  Zagrebu, 26. listopada 2026.
Zapisnik sastavio: Matej Crnković                                                           Predsjednik   
Zapisnik tehnički i administrativno                                       Vijeća Mjesnog odbora Trnovčica
obradila: Sandra Šukunda	                                                               Matej Crnković

